L'Ajuntament de Gandia millora la platja de l'Auir amb nova senyalització i mobiliari
16 març 2021

## L'Ajuntament de Gandia millora la platja de l'Auir amb nova senyalització i mobiliari16 març 2021Última actualització: 14 juliol 2025

![](../gestion/img/91316ed1d88bcbea63c8c0d05f2823d5517ebdc5e3c11536df5572d697a07894.jpg)  
  

El regidor delegat de Turisme, **Vicent Mascarell** ha informat aquest matí sobre les actuacions que s'han realitzat a la Platja de l'Auir per a millorar la senyalització i informació d'aquest espai natural. Aquestes accions s'han pogut dur a terme gràcies a una ajuda rebuda des de Turisme Comunitat Valenciana que l'organisme autonòmic ha destinat a localitats costaneres per a la millora i la competitivitat dels recursos i destins turístics de la regió.

Concretament, Mascarell ha assenyalat que l'Ajuntament de Gandia va presentar un projecte d'actuacions que s'emmarca en el Programa 1 "Inversión en adecuación y mejora de los recursos y servicios turísticos. Actuación 6.", arran del qual s'ha incorporat senyalització direccional, informativa i interpretativa de la platja, així com l'adquisició de papereres i aparcabicis.

Més en detall, les actuacions que s'han dut a terme a la Platja de l'Auir són les següents:  
\- Panell interpretatiu amb informació ambiental sobre l'espai natural i  
mapa il·lustrat dels serveis de la Platja i de les àrees diferenciades per a persones usuàries.  
\- Cartell Platja Naturista.  
\- Fletxes direccionals de fusta situades en els principals punts d'accés.  
\- Tòtem de fusta per a la informació de la qualitat de les aigües de bany.  
\- Faristol interpretatiu de l'àrea de conservació del Chorlitejo Patinegro.  
\- Adquisició i instal·lació de papereres de tipus rústic per a residus i estacionament per a bicicletes per a l'esplanada de l'actual aparcament.

[Twittear](https://twitter.com/share)